ประชาชนแห่เข้าคิวแลกเหรียญกษาปณ์รัชกาลที่ 10 คึกคัก
กรมธนารักษ์ เปิดแลก"เหรียญกษาปณ์"หมุนเวียนรัชกาลที่ 10 วันแรก ประชาชนแห่เข้าคิวคึกคัก
6 เม.ย. 2561

กรมธนารักษ์ เปิดแลก"เหรียญกษาปณ์"หมุนเวียนรัชกาลที่ 10 วันแรก ประชาชนแห่เข้าคิวคึกคักเมื่อวันที่ 6 เม.ย. บรรยากาศที่กรมธนารักษ์ ซึ่งเป็นวันแรกของการเปิดจ่ายแลกเหรียญกษาปณ์หมุนเวียน สมเด็จพระเจ้าอยู่หัวมหาวชิราลงกรณ บดินทรเทพยวรางกูร  มีประชาชนมาเข้าแถวรอต่อคิวยาวเหยียด เพื่อแลกเหรียญตั้งแต่ก่อนเวลา โดยเริ่มเปิดให้แลกตั้งแต่เวลา 8.30-15.30 น. จำกัดการจ่ายแลก 1 คน ต่อ 1 ชุด เพื่อให้ประชาชนได้รับอย่างทั่วถึง โดย 1 ชุด ประกอบด้วย เหรียญ 10 บาท จำนวน 40 เหรียญ มูลค่า 400 บาท / เหรียญ 5 บาท จำนวน 40 เหรียญ มูลค่า 200 บาท / เหรียญ 2 บาท จำนวน 100 เหรียญ มูลค่า 200 บาท / เหรียญ 1 บาท จำนวน 100 เหรียญ มูลค่า 100 บาท/  เหรียญ 50 สตางค์ จำนวน 200 เหรียญ มูลค่า 100 บาท / และเหรียญ 25 สตางค์ 20 เหรียญ มูลค่า  5 บาท รวมเงินที่จ่ายแลก 1 ชุด มีมูลค่า 1,005 บาท


ทั้งนี้ ประชาชนที่ได้แลกเหรียญเป็นคนแรก คือ นางปวีณา เรืองศรี อายุ 64 ปี เดินทางมาจากแจ้งวัฒนะ จังหวัดนนทบุรี เดินทางมาตั้งแต่04.00น.นั่งรถโดยสารประจำทางจากบ้านมาลงสะพานควาย และปั่นจักรยานต่อพร้อมเพื่อนมาที่กรมธนารักษ์ โดยตั้งใจจะแลกไปสะสมเนื่องจากเป็นเหรียญสมเด็จพระเจ้าอยู่หัวมหาวชิราลงกรณ บดินทรเทพยวรางกูรล็อตแรกนายพชร อนันตศิลป์ อธิบดีกรมธนารักษ์ เปิดเผยว่า ในวันนี้ กรมธนารักษ์ จะมีเหรียญให้เปิดแลกทั้งหมด 6 ชนิด จำนวน 211 ล้านเหรียญ ในราคา 10 บาท 5 บาท 2 บาท 1 บาท 50 สตางค์ และ 25 สตางค์ ส่วนเหรียญ 1 สตางค์ 5 สตางค์ และ 10 สตางค์ จะไม่เปิดจ่ายแลกเนื่องจากไม่ใช้หมุนเวียนในระบบเศรษฐกิจ แต่จะผลิตเพื่อใช้ในทางบัญชีเท่านั้น โดยหน่วยนี้เตรียมไว้ 2,600 ชุด และทั้งประเทศมีให้แลกรวม 75 ล้านเหรียญ มูลค่ารวม 211 ล้านบาท โดยจะเปิดจ่ายแลกในกรุงเทพฯ 3 จุด ต่างจังหวัด 6 จุด และในวันที่ 9 เม.ย.นี้เป็นต้นไปจะเปิดให้ประชาชนได้จ่ายแลกตามจำนวนปกติทั้งนี้จากความต้องการเหรียญกษาปณ์หมุนเวียนของประชาชนที่มีเพิ่มขึ้น ปีนี้กรมธารักษ์จะมีการผลิตเหรียญเต็มกำลังการผลิต 1,300 ล้านเหรียญ และจะมีการการนำเข้าเหรียญที่สั่งผลิตจากประเทศฝรั่งเศษและเยอรมันนีอีก 1,000 ล้านเหรียญ ยืนยันว่าจะเพียงพอต่อความต้องการ แม้ประชาชนบางส่วนจะมีการสะสมเก็บเหรียญสมเด็จพระเจ้าอยู่หัวมหาวชิราลงกรณ บดินทรเทพยวรางกูร ไม่ได้นำออกมาใช้ก็ตาม